CELEX: 32018D0195
Language: da
Date: 2018-02-08 00:00:00
Title: Kommissionens gennemførelsesafgørelse (EU, Euratom) 2018/195 af 8. februar 2018 om formularer til indberetning af svig og uregelmæssigheder med virkning for fordringer på traditionelle egne indtægter og til kontrol af traditionelle egne indtægter i henhold til Rådets forordning (EU, Euratom) nr. 608/2014

9.2.2018   
               
               
                  DA
               
               
                  Den Europæiske Unions Tidende
               
               
                  L 36/33
               
            KOMMISSIONENS GENNEMFØRELSESAFGØRELSE (EU, Euratom) 2018/195
      af 8. februar 2018
      om formularer til indberetning af svig og uregelmæssigheder med virkning for fordringer på traditionelle egne indtægter og til kontrol af traditionelle egne indtægter i henhold til Rådets forordning (EU, Euratom) nr. 608/2014
      EUROPA-KOMMISSIONEN HAR —
      under henvisning til traktaten om Den Europæiske Unions funktionsmåde,
      under henvisning til traktaten om oprettelse af Det Europæiske Atomenergifællesskab,
      under henvisning til Rådets forordning (EU, Euratom) nr. 608/2014 af 26. maj 2014 om fastsættelse af gennemførelsesforanstaltninger til ordningen for Den Europæiske Unions egne indtægter (1), særlig artikel 5, stk. 2, og artikel 6, stk. 2,
      efter høring af Det Rådgivende Udvalg for Egne Indtægter, og
      ud fra følgende betragtninger:
      
                  (1)
               
               
                  I Kommissionens gennemførelsesafgørelse (EU, Euratom) 2016/2365 (2) fastsættes de nærmere retningslinjer for medlemsstaternes fremsendelse af visse oplysninger til Kommissionen inden for rammerne af ordningen for egne indtægter.
               
            
                  (2)
               
               
                  Tilfælde af svig og uregelmæssigheder bør indberettes på en struktureret måde og indeholde risikorelaterede oplysninger. Den samme formular til indberetning af svig og uregelmæssigheder bruges allerede til at ajourføre tidligere indberettede tilfælde. Bilag II til gennemførelsesafgørelse (EU, Euratom) 2016/2365 er derfor forældet.
               
            
                  (3)
               
               
                  Det er nødvendigt at fastsætte en overgangsperiode for at give medlemsstaterne tid til at tilpasse sig ændringerne i formularerne til indberetning i henhold til artikel 5, stk. 1, i forordning (EU, Euratom) nr. 608/2014.
               
            
                  (4)
               
               
                  Af hensyn til klarheden og retssikkerheden bør gennemførelsesafgørelse (EU, Euratom) 2016/2365 ophæves —
               
            VEDTAGET DENNE AFGØRELSE:
      Artikel 1
      1.   Medlemsstaterne anvender formularen i bilag I til nærværende afgørelse til en beskrivelse af allerede opdagede tilfælde af svig og uregelmæssigheder, der drejer sig om beløb på over 10 000 EUR, jf. artikel 5, stk. 1, første afsnit, i forordning (EU, Euratom) nr. 608/2014. Denne formular anvendes også til indgivelse af meddelelse om situationen for så vidt angår de tilfælde af svig og uregelmæssigheder, som allerede er indberettet til Kommissionen, og som ikke tidligere har været omfattet af en bemærkning om inddrivelse, annullation eller ikkeinddrivelse, jf. artikel 5, stk. 1, andet afsnit, i forordning (EU, Euratom) nr. 608/2014.
      2.   Medlemsstaterne indsender de i stk. 1 omhandlede oplysninger i elektronisk form ved hjælp af IT-applikationen »OWNRES«.
      Artikel 2
      Medlemsstaterne anvender formularen i bilag II til nærværende afgørelse til udarbejdelse af indberetningen om kontrol af traditionelle egne indtægter, der er omhandlet i artikel 6, stk. 1, i forordning (EU, Euratom) nr. 608/2014.
      Indberetningen for regnskabsåret 2017 skal udarbejdes under anvendelse af den i første afsnit omhandlede formular.
      Artikel 3
      Medlemsstaterne anvender den i artikel 1 omhandlede formular fra den 1. april 2018.
      Artikel 4
      Gennemførelsesafgørelse (EU, Euratom) 2016/2365 ophæves med virkning fra den 1. april 2018.
      Artikel 5
      Denne afgørelse træder i kraft på tyvendedagen efter offentliggørelsen i Den Europæiske Unions Tidende.
      
         Udfærdiget i Bruxelles, den 8. februar 2018.
         
            
               På Kommissionens vegne
            
            Jean-Claude JUNCKER
            
               Formand
            
         
      
      
         (1)  EUT L 168 af 7.6.2014, s. 29.
      
         (2)  Kommissionens gennemførelsesafgørelse (EU, Euratom) 2016/2365 af 19. december 2016 om formularer til indberetning af svig og uregelmæssigheder med virkning for fordringer på traditionelle egne indtægter og til kontrol af traditionelle egne indtægter i henhold til Rådets forordning (EU, Euratom) nr. 608/2014 (EUT L 350 af 22.12.2016, s. 24).
      
         BILAG I
         
            Formular til indberetning af svig og uregelmæssigheder i henhold til artikel 5, stk. 1, i forordning (EU, Euratom) nr. 608/2014
         
         Tekst af billedet
         
            1. SAGS-ID
            1.1. Medlemsstat
            1.2. Løbenummer (format CC/YYYY/NNNNNN/V)
            1.3. År og kvartal, hvor tilfældet blev opdaget eller fastlæggelsen foretaget (format: yyyy/q)
            1.4. Tjenestegren eller organ, der har foretaget fastlæggelsen eller opdaget tilfældet
            1.5. Fremsendelsesdato (format: dd/mm/yyyy)
            1.6. Status
            2. SAGSBESKRIVELSE
            2.1. KN-kode (10 cifre)
            2.1.1. Formodet
            2.1.2. Angivet
            2.1.3. Fastlagt
            2.2. Afsendelsesland
            2.2.1. Formodet
            2.2.2. Angivet
            2.2.3. Fastlagt
            2.3. Oprindelsesland
            2.3.1. Formodet
            2.3.2. Angivet
            2.3.3. Fastlagt
            2.4. Mængde
            2.4.1. Formodet
            2.4.2. Angivet
            2.4.3. Fastlagt
            2.5. Toldværdi
            2.5.1. Formodet
            2.5.2. Angivet
            2.5.3. Fastlagt
            2.6. Toldprocedure
            2.7. Kontroltype, der ledte til opdagelsen
            3. INDDRIVELSESSTADIUM
            3.1. Kode for administrativt stadium
            3.2. Kode for finansielt stadium
            3.3. Ikkeinddrivelse som følge af strafferetlig efterforskning
         
         Tekst af billedet
         
            4. YDERLIGERE OPLYSNINGER
            4.1. Dato for fastlæggelsen (format: dd/mm/yyyy)
            4.2. Reference for fastlæggelsen
            4.3. Dato i B-regnskabet (format: dd/mm/yyyy)
            4.4. Reference til B-regnskabet
            4.5. Dato for seneste klageafgørelse (format: dd/mm/yyyy)
            4.6. Beløb for traditionelle egne indtægter
            4.6.1. Formodet beløb
            4.6.2. Fastlagt beløb
            4.6.3. Korrektionsbeløb
            4.6.4. Afskrevet beløb
            4.6.5. Inddrevet beløb
            4.6.6. Beløb, der skal inddrives
            4.7. Oplysninger om svigen eller uregelmæssigheden:
            4.7.1. Betegnelse
            4.7.2. Form for svig eller uregelmæssighed
            4.7.3. Kortfattet beskrivelse af den svigagtige fremgangsmåde
            4.8. Tilfælde, der allerede er indberettet inden for rammerne af den gensidige bistand (Rådets forordning (EF) nr. 515/97 (1))
            4.8.1. AM-reference (format: yyyy/nnnn)
            4.8.2. OLAF-sagsreference (format: LL/yyyy/nnnn) (2)
            4.8.3. FTA-reference (fælles toldaktion)
            4.9. CPCA-reference (fælles prioriteret kontrolområde)
            4.10. RIF-reference (risikoinformationsformular)
            4.11. WOMIS-reference (ledelsesinformationssystem vedrørende afskrivninger) (hvis relevant) (format: cc/yyyy/nnnn)
            4.12. Foranstaltninger, der er planlagt eller allerede truffet for at forhindre en gentagelse
            4.13. Implicerede medlemsstater
            4.14. Andre oplysninger
            (1) Rådets Forordning (EF) nr. 515/97 af 13. marts 1997 om gensidig bistand mellem medlemsstaternes administrative myndigheder og om samarbejde mellem disse og Kommissionen med henblik på at sikre den rette anvendelse af told- og landbrugsbestemmelserne (EFT L 82 af 22.3.1997, s. 1).
            (2) Hvis sagen er knyttet til en finansiel henstilling fra OLAF, angives dette også.
         
      
      
         BILAG II
         
            ÅRLIG INDBERETNING, JF. ARTIKEL 6, STK. 1, I FORORDNING (EU, Euratom) Nr. 608/2014.
         
         Tekst af billedet
         
            20…
            Medlemsstat:
            1. Medlemsstaternes kontrol
            Kontrolaktiviteter
            Data
            1. Godkendte toldangivelser (toldprocedure eller toldmæssig bestemmelse)
            1.1. Samlet antal importangivelser (angivelsesniveau) under standardprocedurer
            1.2. Samlet antal importangivelser (varepostniveau) under standardprocedurer
            1.3. Samlet antal importangivelser (varepostniveau) under forenklede procedurer
            2. Efterfølgende kontroller
            2.1. Samlet antal toldangivelser (varepostniveau) kontrolleret efter frigivelse af varerne (revision af toldangivelsen)
            2.2. Samlet antal andre efterfølgende kontroller
            2.3. Samlet antal efterfølgende revisioner
            3. Personale i toldvæsenet
            3.1. Samlet personale i toldvæsenet (1)
            3.2. Samlet personale beskæftiget med andre efterfølgende kontroller
            3.3. Samlet personale beskæftiget med efterfølgende revisioner
            (1) Samlet toldpersonale (antal personer pr. år målt i fuldtidsækvivalenter).
            2. Principielle spørgsmål
            Oversigt over de vigtigste spørgsmål vedrørende fastlæggelse, bogføring og tilrådighedsstillelse af de fordringer, der er opstået ved anvendelsen af forordning (EU, Euratom) nr. 608/2014 og Rådets forordning (EU, Euratom) nr. 609/2014 (1) samt af Rådets forordning (EF, Euratom) nr. 1150/2000 (2), herunder spørgsmål opstået i tilfælde af tvist.
            (fortsæt om nødvendigt i et bilag med henvisning til dette punkt)
            (1) Rådets forordning (EU, Euratom) nr. 609/2014 af 26. maj 2014 om metoderne og proceduren for overdragelse af de traditionelle egne indtægter og egne indtægter fra moms og BNI og om foranstaltningerne for at opfylde likviditetskrav (EUT L 168 af 7.6.2014, s. 39).
            (2) Rådets forordning (EF, Euratom) nr. 1150/2000 af 22. maj 2000 om gennemførelse af afgørelse 2007/436/EF, Euratom om ordningen for Fællesskabernes egne indtægter (EFT L 130 af 31.5.2000, s. 1).